കോവിഡ്: കേന്ദ്ര സംഘം ഇന്ന് ജില്ലയില് കോഴിക്കോട്: ജില്ലയിലെ കോവിഡ് സ്ഥിതിഗതികള് വിലയിരുത്തുന്നതിനായി നിയോഗിക്കപ്പെട്ട കേന്ദ്ര ആരോഗ്യ ക്ഷേമ മന്ത്രാലയത്തിന് കീഴിലുള്ള സംഘം ഞായറാഴ്ച ജില്ലയിലെത്തും. രാവിലെ കലക്ടറേറ്റില് അവലോകന യോഗം ചേരും. ദുരന്ത നിവാരണ സെല് മുന് ഡെപ്യൂട്ടി ഡയറക്ടര് ജനറല് ഡോ. പി രവീന്ദ്രന്, ദേശീയ രോഗ നിയന്ത്രണ കേന്ദ്രം കോഴിക്കോട് ബ്രാഞ്ച് അഡീഷനല് ഡയറക്ടര് ഡോ. കെ. രഘു എന്നിവരാണ് ടീം അംഗങ്ങള്. ജൂനിയര് അഡ്മിനിസ്ട്രേറ്റിവ് മെഡിക്കല് ഓഫിസര് ഡോ. അനുരാധയാണ് നോഡല് ഓഫിസര്. കോവിഡ് പരിശോധന, കോണ്ടാക്ട് ട്രെയ്സിങ്, ചികിത്സ സംവിധാനങ്ങള്, വാക്സിനേഷന് പുരോഗതി, നിയന്ത്രണങ്ങള് തുടങ്ങിയ കാര്യങ്ങള് സംഘം വിലയിരുത്തും.